section_heading: Sekcija za neuroznanost NeuroSplit
paragraph_text: NeuroSplit je osnovan u studenom 2015. godine pri Medicinskom fakultetu u Splitu te u njegovom radu sudjeluju studenti Medicinskog fakulteta i drugih fakulteta Sveučilišta u Splitu. Sekcija se sastoji od pet autonomnih podsekcija: Temeljna neuroznanost, Medicina spavanja, Psihijatrija, Dijagnostika i Volontiranje. Svaka od podsekcija ima svoj godišnji plan koji nudi raznolike aktivnosti, kako za članove tako i za širu javnost. U prvoj godini svog postojanja, NeuroSplit je organizirao veliki broj kvalitetnih aktivnosti te je ostvario suradnju s udrugama za mlade u Splitu te s institucijama u Republici Hrvatskoj koje djeluju na području neuroznanosti kako bi naš članovi mogli što više proširiti svoje znanja iz neuroznanosti. U te institucije spadaju: Hrvatski institut za istraživanje mozga, Psihijatrijska bolnica Rab, Psihijatrijska bolnica Vrapče i Centar za medicinu spavanja u Splitu. Također je ostvarena suradnja s odjelima za neurologiju, neurokirurgiju i fizikalnu i rehabilitacijsku medicinu KBC-a Split u svrhu što boljeg kliničkog znanja.